[pic] | KOMISIJA EVROPSKIH SKUPNOSTI |

Bruselj, 29.7.2009

COM(2009) 422 konč.

2007/0249 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih je predlagal Evropski parlament glede skupnega stališča Sveta o predlogu Uredbe Evropskega parlamenta in Sveta o ustanovitvi Skupine evropskih regulatorjev za telekomunikacije

O SPREMEMBAH PREDLOGA KOMISIJE v skladu s členom 250(2) Pogodbe ES

2007/0249 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih je predlagal Evropski parlament glede skupnega stališča Sveta o predlogu Uredbe Evropskega parlamenta in Sveta o ustanovitvi Skupine evropskih regulatorjev za telekomunikacije

1. OZADJE

Postopek

Komisija je 13. novembra 2007 sprejela predlog Uredbe COM(2007) 699 – 2007/0249 (COD) ter ga 13. novembra 2007 Evropskemu parlamentu in Svetu predložila v sprejetje po postopku soodločanju v skladu s členom 251 Pogodbe ES.

Ekonomsko-socialni odbor je predložil mnenje 29. maja 2008. Odbor regij je sprejel mnenje 19. junija 2008.

Komisija je 5. novembra 2008 v skladu s členom 250 Pogodbe ES sprejela spremenjeni predlog[1], pri katerem je delno ali v celoti upoštevala spremembe, ki jih je izglasoval Evropski parlament na prvi obravnavi 24. septembra 2008.

Svet je v skladu s členom 251 Pogodbe ES 16. februarja 2009 sprejel skupno stališče o predlogu Komisije[2].

Komisija je 17. februarja 2009 sprejela sporočilo o skupnem stališču Sveta[3].

Evropski parlament je sprejel stališče na drugi obravnavi 6. maja 2009.

2. CILJ PREDLOGA KOMISIJE

Cilj predloga Komisija je ustanoviti neodvisen strokovni organ, ki bi učinkovito prispeval k dokončni vzpostavitvi notranjega trga, s tem da bi Komisiji in nacionalnim regulatorjem zagotavljal pomoč pri izvajanju regulativnega okvira Evropske unije.

3. PRIPOMBE KOMISIJE

3.1. Splošno

Evropski parlament je na plenarnem zasedanju 6. maja 2009 sprejel določeno število sprememb skupnega stališča Sveta, o katerih se je pogajal s Svetom, da bi zagotovil njihovo sprejetje na drugi obravnavi. Te spremembe se nanašajo v glavnem na naslednje:

Uredba, kakor jo je spremenil Evropski parlament, uvaja dvojno strukturo: organ evropskih regulatorjev za elektronske komunikacije (BEREC), sestavljen iz odbora 27 nacionalnih regulatorjev, bi imel svetovalne pristojnosti in ne bi bil pravna oseba, podpiral pa bi ga urad, ki bi bil organ Skupnosti in hkrati pravna oseba, sestavljen iz upravljalnega odbora (27 + 1 član, ki bi zastopal Komisijo) in upravnega vodje. BEREC bi Komisiji in nacionalnim regulatorjem strokovno svetoval v okviru svojih pristojnosti, ki jih ima v regulativnem okviru EU za elektronske komunikacije. Urad bi zagotavljal storitve kadrovske in upravne podpore, ki bi jih potreboval BEREC za izpolnjevanje svojih nalog, financiral pa bi se s sredstvi Skupnosti ter prostovoljnimi prispevki držav članic in nacionalnih regulativnih organov, ki bi se uporabili za financiranje operativnih izdatkov.

Komisija sprejme spremembe Evropskega parlamenta, ker so v skladu s splošnim namenom in splošnimi značilnostmi predloga.

3.2. Spremenjeni predlogi

V skladu s členom 250(2) Pogodbe ES Komisija spremeni svoj predlog glede na spremembe, ki jih je izglasoval Evropski parlament na plenarnem zasedanju 6. maja 2009.

[1] COM(2008) 720 konč.

[2] UL C 75E, 31.3.2009, str. 67.

[3] COM(2009) 78 konč.